KLUBI 700
Caroline käis viis korda noa all.
Viis korda!
Ja ometi ei suutnud miski ravida ta kroonilist põlvevalu.
Nii ütlesid arstid talle, et ta peabki elama selle valuga.
Caroline aga keeldus kaotamast lootust.
Kuidas see ta tervenemiseni viis, näeme kohe.
Caroline kannatas põlve- ja puusavalu käes
pea 30 aastat.
Mida enam aastad läksid ja ma vanemaks sain,
seda raskemaks see mu jaoks muutus
ja ma olin viimased paar aastat tohututes valudes.
Siis pöördusingi kirurgi poole.
Tegin läbi 5 operatsiooni, mille käigus mul vahetati 5 liigest.
Kahjuks polnud need operatsioonid kõige edukamad.
Samas ütlesid arstid, et nad ei saa ka enam midagi teha.
Vasaku põlve valu püsis ka peale operatsiooni
ja arstid ütlesid, et pean sellega lihtsalt elama,
süües valuvaigisteid.
Caroline kasutas rulaatorit,
aga ta liikuvus hakkas tasapisi halvenema.
Tal oli raske seista ja ka öösiti magada.
Ärkasin öösel jala liigutamise peale üles,
sest see tegi valu.
Terav ja väga ebamugav valu.
Loobusin sisuliselt teistega lävimisest.
Koguduses küll käisin,
aga mu olukord oli nii hull, et mul oli raske liikuda.
Valuvaigistitest oli vaid veidi abi.
Nii paluski Caroline igapäevaselt oma tervenemise pärast.
Ütlesin: "Jumal, loodan, et tervendad mu,
kuigi ma ei tea, kuidas või millal see võiks juhtuda.
Aga aitäh, et võin täna tõusta ja teha oma päeva läbi,
olles valmis kõigeks, mis iganes ka ei juhtu."
Olles pikaajaline "Klubi 700" vaataja, püüab Caroline seda iga päev vaadata
Eriti meeldib talle sealne palveaeg.
See julgustab mind paluma rohkem ka oma pere ja sõprade eest.
20. veebruaril, 2020 vaatas Caroline taas "Klubi 700",
kui Pat hakkas palvetama.
Kellegi vasak põlv, mis on viga saanud -
Jumal joondab selle põlve just praegu
ja mis iganes vigastused seal ka poleks,
saavad Jeesuse nimel täielikult terveks.
Mõtlesin: "See olen ju mina!"
Tõusin püsti ja mõtlesin: "Puudutab see ikka mind?"
Hakkasin ringi käima ja tundsin: "Imeline!"
Kogu valu oli läinud.
Ta helistas hoobilt oma tütrele, et jagada seda head uudist.
Samas ootas veel mõne päeva enne "Klubisse 700" helistamist.
Tahtsin olla kindel, et see oli ehe ja päris muutus.
See ime tõesti sündis.
Täna on Caroline taas aktiivne ja innukas jagama endaga juhtunut.
Ta teab, et Jumala vägi on võimsam, kui mis iganes arstide poolt öeldu.
Jumal on kõigeks võimeline
ja Ta Sõna ütleb, et Ta tahab tervendada mind.
Jumala tervendav vägi on kõigi jaoks.
Selleks ei pea olema mingi tuntud poliitik või jumalasulane
või "keegi täiuslik" oma naabrite või pere seas.
Tean, et kui palun, siis Jumal kuuleb mu palveid.
Nii lihtsalt istun ja naeratan omaette
või ka nutan tänust, et Jumal on olnud nii hea mu vastu.
Sa ei pea olema keegi eriline, et kogeda Jumalat.
Samas sa juba oled eriline ja Jumal armastab sind.
Lugesin täna taas Piiblist Jeesuse sõnu,
kui Ta ütles, et kõik on võimalik sellele, kes usub.
Kõik.
Jumal on su loonud ja teab ka, kuidas sind nö korda teha.
Mina ei tundnud Caroline'i ega teadnud midagi ta põlvest.
Aga Jumal teadis
ja nii ilmutas Ta ka meile Püha Vaimu läbi,
mis Carolinel viga on.
Kui sa vaatad meid täna, siis tea, et Jumal armastab sind.
Siin on teisigi häid tunnistusi.
Lithoniast pärit Edna kannatas 30 aastat seljavalude käes.
Siis aga kuulis me saates Wendyt palumas:
"Keegi on aastaid kannatanud alaselja valude käes,
aga Jumal tervendab teid just praegu,
mistõttu võtke see vastu ja valu kaob."
Edna võttis selle palve vastu ja koges soojust oma alaseljas.
Kuu hiljem aga helistas meile ja teatas, et kogu valu on kadunud.
- Ta ootas terve kuu, et näha, on see ikka päris.
Floridast pärit Bill oli suures segaduses,
kuid vaadates "Klubi 700" kuulis Pat'i palumas:
"Teil on nö udune aju ehk te ei mõista, mis toimub.
Jeesuse nimel aga löövad te meeled just praegu selgeks."
Bill uskus sellesse ja sai hoobilt terveks.
Ta helistas 5 päeva hiljem CBNi,
öeldes, et on endiselt rahus ja selge meelega.
Tänu Jumalale!
Tahame paluda te eest,
sest nii meie kui Jumal armastame teid
ja Jumal saab tegema ime te elus just praegu.
Mitte homme, jõulude ajal või uuel aastal,
aga täna.
Täna võib olla teie päästepäev.
Nii et me Wendyga palume, uskudes teile Jumala puudutust.
Liituge meiega ja ärge võidelge, vaid võtke vastu, mida Jumal teeb.
Olge ühel meelel Jumala- ja Püha Vaimuga.
Isa, me tuleme ühel meelel Su ette ja palume kõigi kannatajate pärast.
Kellegi õlg on saanud viga ja õlaliigeses on midagi paigast ära.
Jeesus, puuduta teda!
Oled juba mõnda aega haige olnud
ja ütled endale: "Ma pole ikka veel piisavalt kannatanud."
See on põrgu vale, sest Jumal ei taha, et kannataksid.
Jumal puudutab sind täna ja sa saad terveks ning vabaks.
Me seome kõik vale ja sa saad terveks Jeesuse nimel.
Usun, et keegi Doreen või Dornelle, kes on lapseootel -
sul on pidevalt süda paha ja seda ikka kohe korralikult.
Oled palunud, et Jumal ometi puudutaks sind
ja Ta teeb seda.
Sa tood ilmale terve lapse,
aga kogu see halb enesetunne kaob juba praegu.
Naine nimega Nat on kannatanud kõõlustupepõletiku käes.
Jumal on kuulnud su palvet ja puudutab sind just praegu.
Võta vastu oma tervenemine Jeesuse nimel.
Rebenenud sidekude,
mis on põhjustanud palju valu.
Arstid pole saanud väga aidata,
mistõttu pane oma käsi selle rebendi kohale
ja võta vastu oma tervenemine Jeesuse nimel.
Issand, toon Su ette kõik, kes kardavad või põevad koroonat.
Tule ja peata see kuri viirus, sest Sa suudad seda.
Teame, et tahad tervendada kõik koroona-haiged
ja samas palume, et peataksid selle haiguse leviku
Jeesuse nimel.
Jumal ütleb sulle: "Ma olen Kõikväeline Jumal.
Ons minu jaoks midagi liigraske?
Vastus sellele on "Ei."
Ma olen Kõikväeline Jumal."
Me teenime Kõikväelist Jumalat,
kes tuleb toime rahvaste-, maailma- ja selle juhtidega.
Issand, me tuleme Su ette ja tunnistame, et Sa oled Kõikväeline.
Sina valitsed inimeste üle, tõstes ühtesid ja alandades teisi.
Sinu käes on kontroll
ja nii usaldame me ka oma maa ja rahva Sinu kätte.
Sina oled Kõikväeline, mistõttu haara ohjad!
See on Sinu maailm.
Sa andsid selle meile, aga me anname selle tagasi Sulle,
paludes, et Sa seaks asjad korda, sest Sa oled Kõikväeline Jumal.
Aitäh Sulle, Isa! Aamen ja aamen.
Andke meile teada nii oma palvevastustest- kui soovidest,
helistades TV7'sse: 44 22 227 või kirjutades: palve@tv7.ee
Koolid võivad ju sulgeda uksi, aga tunnid käivad ikka edasi.
Allen Jackson jagab meiega Ameerika ajaloost,
millest te ei taha ilma jääda.
Samas vastab Pat ka te olulistele küsimustele.
Christine kirjutab:
"Pidin rahaliste raskuste tõttu oma eksmehe juurde kolima.
Me ei ela seksuaalsuhtes, aga kas teen seal elades siiski pattu?"
Pat vastab peagi, nii et jääge meiega!
RÕÕM - PÜÜA SEE KINNI!
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi on elu kuidagi tühi. Midagi on nagu puudu.
Vaid Jumal saab anda me elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
Järgmisena lugu vanaisast, kes olnuks valmis ohverdama oma elu
et ta kaks pimedat lapselast saanuks nägijaks.
Samas vajasid nad vaid lihtsat operatsiooni,
mille eest nende perel puudus raha maksta.
Vanaisa tahtis kangesti taastada oma lastelaste nägemise.
Mõlemad sündisid küll nägijatena,
aga jäid tänu kaele peaaegu pimedaks.
Nad teevad väga vähe ja peamiselt vaid istuvad,
sest põrkavad ringi käies igasugu asjade otsa ja kukuvad.
Selle pere jaoks oli võimatu maksta kahe silmaoperatsiooni eest.
Oleksin andnud oma elu selle eest, et lapselapsed näeksid jälle.
Kuuldes sellest õest-vennast,
kattis Operatsioon Õnnistus mõlema silmaoperatsiooni kulud.
Mu lapselapsed saavad lõpuks elada normaalset elu.
Olen nii tänulik Jumalale, et nad näevad jälle maailma.
Suureks saades ei pea nad enam kellestki sõltuma.
Jumal kasutas teid, et teha see ime mu lastelaste elus
ja ma olen üliõnnelik.
Raske uskuda, et lastel võiks olla kae, aga neil oli.
Tänu teile aga näevad nad jälle ja neid ootab ees ilus elu.
Suur tänu, CBNi partnerid!
Ilma teieta ei suudaks me midagi sellist teha.
Soovides ka saada me partneriks, võtke meiega lihtsalt ühendust.
Nüüd aga küsimuste juurde. - Teeme nii.
Christine: "Loobusin oma tööst ja kodust,
et oma ema eest hoolitseda.
18 kuu möödudes palus ta aga mul lahkuda.
Pidin rahaliste raskuste tõttu oma eksmehe juurde kolima.
Me ei ela seksuaalsuhtes, aga kas teen seal elades siiski pattu?"
Ma küll ei arva.
Elate lihtsalt ühes majas mehega, kes oli kunagi te abikaasa.
Oleks tore, kui saaksite kokku jälle,
aga teie koos elamises pole mingit probleemi.
Aga see ema!
Tütar hoolitses ta eest ja ta viskas ta välja.
See on tõesti uskumatu.
Peredes valitsev tänamatus on üle mõistuse.
Kirsten: "Teadlased väidavad,
et läbi kogu Maa ajaloo on olnud viis jääaega.
Kui nii, on ju Maa elanud üle mitmeid kliimasoojenemisi
ja seda ilma süsinikdioksiidi mõjuta, kui olulise mõjutajana.
Miks peaksime siis muretsema kliimasoojenemise pärast?
Kas see pole mitte looduslik protsess?"
See on looduslik protsess,
aga samas on meil üha tugevamad orkaanid
tänu vee soojenemisele ja muudele probleemidele.
Samas idee haarata kontroll kogu maa majanduse üle
tänu globaalsele kliimasoojenemisele,
on meeletu.
Jääajad on toimunud iga 40 000 aasta järel
ja nii on neid olnud mitmeid erinevaid.
Samas on üks mees öelnud,
et praegu on kõige viljakam aeg reisida ja evangeeliumi levitada.
Hetkel saab veel ka saaki kasvatada,
aga kui saabub suur jääaeg, ei saa suurt palju midagi teha.
Kliimasoojenemisega on seotud erinevaid probleeme.
Nii räägitakse näiteks kontorihoonete muutmisest USA's.
Kui aga kliimasoojenemise osas on tõeline soov midagi ära teha,
tuleks istutada 100 miljardit puud Sahara kõrbe Aafrikas,
kus paljud probleemid - tolm jne., tulevad.
Roomlased arendasid Sahara kõrbes põllumajandust.
Üks asi, mida metsades teha, on võtta maha kõik vanad puud,
mis reostavad õhku.
Nii oleks vanade, pehkinud puude maha võtmisest palju abi.
On nii palju asju, mida teha, et parendada Maa seisukorda,
selle asemel, et kontrollida kiivalt kõike tootmist.
Kliimaga seonduvalt kasutatakse hirmutaktikat,
et haarata kontroll kogu USA majanduse ja tööstuse üle.
Samas kui suurimad reostajad on Hiina ja India,
keda pole kuhugile kaasatud.
Loretta: "Nimetasin end oma varastes 20'ndates kristlaseks,
tehes samas kohutavaid vigu.
Nüüd, olles teeninud üle 30 aasta 100% Jumalat,
piinab mind endiselt mõte: "Olen ma ikka päästetud?"
Mul pole endiselt rahu ja ma olen hirmul.
Oskate ehk aidata?"
Peate aktsepteerima seda, mida Jumal ütleb te kohta.
Ta puhastab te südametunnistuse surnud tegudest
teenima elavat Jumalat (Hb. 9:14).
Ta ei taha, et nüpeldaksite end asjadee pärast, mida kunagi tegite.
Ta tahab, et teeniksite Teda.
Parim näide sellest on kadunud poja lugu,
kes raiskas ära kogu oma pärandi
rallides ringi prostituutidega ja elades muidu laia elu.
Kui aga isa teda nägi,
jooksis ta talle vastu ja kallistas teda.
Ta pani talle sõrmuse sõrme ja kuue selga,
öeldes: "Sa oled mu poeg ja tagasi kodus jälle!"
Jumal tahab võtta teid oma koju,
puhastades teid
ja andestades kõik patud-üleastumised.
Uskuge Jumala Sõna ka iseenda suhtes.
Aamen. Hea sõna.
Wanda: "Olen koroona tõttu olnud märtsist alates kodune,
kuid pole sellest ajast saati kuulnud midagi oma kogudusest.
Oleks see OK lõpetada kümnise maksmine sinna
ja maksta seda teistele teenistustele nagu ka teie oma,
kes aitavad mind raskel ajal?"
Ma ei tea, millised kokkulepped teil on oma kogudusega.
Kui olete midagi lubanud, peate ka jääma oma lubaduse juurde.
Selle kohta on hea näide, kui Melkisedek kohtas Aabrahami,
kes tuli kuningatega kohtumiselt.
Melkisedek õnnistas Aabrahami
ja Aabraham andis talle 10% sellest, mida oli saanud.
See on see printsiip,
mis on palju laiem, kui kümnise maksmine,
sest te kümnis kuulub paika, kus saate õnnistatud. - Aamen.
Seymor: "Mulle tundub,
et president Trumpi kui kangelase ülistamine
paljude kristlaste poolt
läheb üle piiri ja rikub ka 10-käsust esimest käsku.
Või mida te arvate?"
President Trump on teinud kristlaste jaoks palju head,
olles täiesti erakordne.
Ta on aidanud palju kaasa "Elu eest" liikumise osas
ja mitmes muus olulises küsimuses.
Sh paljuski ka Ülemkohtus.
- Ja Iisraeli küsimustes. - Just.
Ja samas on ta täiega ebatäiuslik inimene.
Ta tõesti on.
Nii on tal omad nõrgad kohad nagu meil kõigil.
Nii et rääkides tema ülistamisest...
See on miski, mida ka kuningas Caesar'i puhul tehti,
kes oli ka hea kindral.
Rahvas tegi temast kui jumala ja seepärast lasi keegi ta ka tappa.
Näeme seda kõike ajaloost.
Kuid inimesed tegid Caesar'ist jumala,
sest ta oli võrratu kindral ja ka üsna tugev juht.
Samas see pole miski, mida oma juhtidega teha,
sest ka nemad on ebatäiuslikud inimesed.
Järgmisena - äratuskutse kogudusele.
Kristlased on liiga kaua maganud.
Ps Allen Jackson lööb häirekella.
Mis juhtub, kui me ei ärka?
On aeg ärgata!
Jääge meiega, et kuulda rohkem.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
On öeldud,
et kes unustavad mineviku, on määratud seda kordama.
Pastor Allen Jacksoni sõnul on selle tagajärjed veelgi hullemad.
Ta ütleb, et unustades mineviku, võime kaotada oma vabadused.
Allen Jackson on vanempastor koguduses World Outreach Church,
Murfreesboros, Tennessees.
Ta ütleb, et me elame rahvana ajalugu eraldaval piirijoonel.
Ta ütleb, et vabadus ja muud õigused, mis täna USA's kehtivad,
said rajatud piibellikele printsiipidele.
Seetõttu on Jumal jätkuvalt Ameerikat õnnistanud.
Oma raamatus "Jumal, õnnista taas Ameerikat"
julgustab ta meid pidama meeles me kristlikku pärandit,
et kogeda jätkuvalt Jumala soosingut.
Ps Allen Jackson liitub nüüd meiega Skype'i teel.
Aitäh ps Jackson, et olete meiega!
Kas kuulete meid? - Tere hommikust!
Tõeline eesõigus olla teiega.
Ütlete, et Ameerika pärand
nii me seadusandlusest, kuni kultuurini välja,
tugineb Pühakirjale.
Tooge palun mõni näide.
Kui William Bradford koos puritaanlastest separatistidega
USA'sse tulid,
otsisid nad võimalusi ülistada Jumalat
ilma riigikiriku- või kuninga sekkumiseta.
Nad tõid meie rannikule jõudmiseks tohutuid ohvreid,
et kogeda sellist vabadust.
Sellest ajast saati, kuni tänaseni
on kogu me seadusandlus ja haridussüsteem
rajatud judeokristlikule maailmavaatele.
Inimesed aga ei oskaks sellele mõeldagi, ega ju?
Ei. Me oleme kaotanud selle arusaama.
Mil viisidel on Jumal USA'd õnnistanud?
Kõik need vabadused ja õigused, mis meil on...
Me oleme ju rahvas, kes koosneb immigrantidest.
Me pole liidetud ühte ühise välimuse, aktsendi või pärandi poolest,
vaid meid ühendab üks ideaal.
Thomas Jefferson kuulutas iseseisvusdeklaratsiooni alguses,
et kõik inimesed on loodud oma Looja poolt.
See tähendab, et me tunnustame, et meil on Looja,
kes on pannud igaühe me sisse väärtuse ja väärikuse.
Nii rajati me rahvas vabadusele
lasta Jumalal ja kõigel, mis Ta me sisse pani,
olla osa me kultuuriruumist.
Tunneme end täna nii võimetuna ja soovime paremaid poliitikuid.
Kuid me ei vaja paremaid poliitikuid,
vaid kogudust, kes on rohkem teadlik oma Peast,
Jumala printsiipidest
ja sellest, mida tähendab Tema austamine.
Kui kogudus ärkaks üleks, saaks ka me rahvas terveks.
Kuidas aga lepitada Ameerika vaimulikku alust
Ameerikas valitsenud häiriva orjusega?
Kristliku pärandi omamine ei tähenda, et oleme täiuslikud inimesed.
Meie rahva seas valitsenud orjus
ei tee meist mingit unikaalset eksemplari.
Vaadates kogu maailma ajalugu,
on ühed inimgrupid anastanud teisi läbi kogu organiseeritud ühiskonna aja
Orjus on igati taunitav ja sellele pole mingit vabandust,
aga samas see pole mingi unikaalne nähtus vaid USAs.
Me aga oleme kasutanud seda
poliitkasu või majandusedu saavutamiseks.
Selle asemel, et parandada meelt oma patust,
andestada oma rõhujatele
ja leida viise, kuidas elada Kõikväelise Jumala tõe järgi,
et aidata üksteist ja olla tugevamad.
See pole ainuüksi Ameerika probleem,
vaid kõigi inimeste probleem.
Probleem pole mitte me naha, vaid südame värvis.
Kui selles osas midagi ette võtame, näeme ka, kuidas Jumal kaasab meid
ja laiendab me vabadusi ja õigusi.
Ütlete, et Ameerika probleemid
pole seotud poliitika-, teaduse- või meditsiiniga.
Millega siis?
Usun, et me probleemide juur on vaimne juur,
mille mõjud samas avalduvad poliitikas, teaduses või majanduses.
Kui aga me südamed ei muutu,
ei lahenda me probleeme ka poliitikud, teadlased või majandusjuhid
2 Timoteose 3 on öeldud, et lõpuajad saavad olema karmid.
Seal ei mainita kliimamuutust või teaduslikke-majanduslikke raskusi,
vaid 18 inimloomuse omadust, mis käivad alla.
Ja see ei puuduta vaid väljaspool kogudust inimesi,
aga need asjad sünnivad ka kiriku seinte vahel.
Oleme liiga kaua maganud,
mistõttu peame laskma Pühal Vaimul äratada end,
sest me pole sekkunud ega olnud mures.
Kui aga pöördume taas Jumala poole ja alandume Tema ees,
võttes ka oma Piiblid välja ja hakates neid taas lugema,
õpetades endast nooremaid...
Meil on vastutus õpetada järgmisele põlvkonnale
Jumala Sõnas peituvat tõde.
Me oleme jätnud nende moraalse arengu
koolide, televisiooni ja interneti hooleks,
samas kui see on meie ülesanne kõigi nooremate põlvkondade puhul,
et aidata neil austada ja karta Jumalat.
See on see, mis tegi kord Ameerika suureks
ja usun, et Jumal õnnistab meid taas, kui pöörame oma palge Tema poole.
Millist rolli saaks kogudus just praegu täita?
Usun, et meile on palve näol antud üks võimas vahend.
Palve pole mitte viimane abivahend, vaid võimas tööriist.
Me peame kuulutama tõde.
Et kõike, mida on sosistatud salajas, saaks hüütama katustelt.
Et kõik, mida on sepitsetud pettuses, saaks toodud päevavalgele.
Vägi seda kõike teha peitub Kõikväelises Jumalas
ja nii pole me mingi võimetu kamp.
Sa arvad, et su hääl ei kostu või sul pole piisavalt vahendeid
ja keegi ei hooli su arvamusest.
Samas kogu maailma Looja kuulab sind.
Nii et kui hüüad Ta poole ja palud Ta armu,
et tõde saaks kuulutatud me rahva seas
ning õiglus tõuseks taas au sisse,
siis ma usun, et Jumal ka tegutseb meie heaks.
Aamen. Usun seda sama.
Kõigest lähemalt
ps Jacksoni raamatust "Jumal, õnnista taas Ameerikat",
mis on tellitav internetist.
Võrratu sõnum.
Lõpetuseks aga Psalmid 145:4:
"Rahvapõlv ülistab rahvapõlvele sinu tegusid,
ja nad kuulutavad sinu suurt vägevust."
Kõike head!
Iga lapse sees
on kangelane,
juht,
sõber,
keegi, kes aitab,
kes teeb, mis on õige
ja unistab kellekski saamisest.
Ometi vajavad nad meie abi selles.
Mida küll teha?
Mida küll öelda?
Kuidas end tunda?
Siin tulebki "Superraamat" appi,
varustades lapsi moraalsete ja vaimsete tõdedega
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga,
saades osa selle uusimatest osadest.
Lisaks kaks koopiat teistega jagamiseks.
Telli "Superraamat" juba täna ja vaata, kuidas imed sünnivad!
Kui vajad rääkida kellegagi, kes hoolib,
helista TV7'sse 44 22 227 või kirjuta: palve@tv7.ee
Tõlge: Anne-Ly Raukas